جاوید اختر

جاوید جان نثار اختر (جم 17 جنوری 1945 ) اک بھارتی شاعر، ہندی/اردو فلماں دا گیت کار اتے منظر نویس  اے۔ اوہ سماجی کارکن وجوں وی اک مشہور ہن۔ اوہناں دیاں کجھ کامیاب رچناواں 1970ویاں اتے 1980ویاں وچ سلیم خان نال سانجھے طور تے  سلیم -جاوید جوڑی دے ناں ہیٹھ ساہمنے آئیاں۔ اختر دا تعلق آزادی مجاہد پروار نال اے اتے اوہ 1857 دی آزادی جنگ نال جڑے اُگھے نام، علامہ فضل الحق خیرآبادی(جنہاں نوں 1861 وچ کالا پانی جیل وچ پھانسی لا دتا گیا سی) دے پوترے ہن۔

 انفرادی جیون 
جاوید اختر دا جم 17 جنوری 1945 نوں گوالیار وچ ہویا سی۔ اوہناں نے ہوش لکھنؤ وچ سمبھالی، پہلی وار ہوش کھویا علیگڑھ وچ ، پھر بھوپال وچ رہکے کجھ ہوشیار ہویا۔ لیکن بمبئی آکے کافی دناں تک ہوش ٹھکانے رہے۔लखनऊ से अलीगढ़ तक का सफ़र-ہندی بی بی سی اوہ اک اجیہے پروار دے میمبر ہن جسدے ذکر دے بناں اردُو ساہت دا اتہاس ادھرا رہِ جائیگا۔ شاعری تاں پیڑھیاں توں اوہناں دے خون وچ دوڑ رہی اے۔

اوہناں دے پیؤ جان نثار اختر مشہور ترقی پسند شاعر اتے ماں صفیہ اختر مشہور اردو مصنفہ اتے معلمہ سن۔ جاوید ترقی پسند تحریک دے اک اتے ستارے ہرمن پیارے شاعر مجاز دے بھانجے وی ہن۔ اپنے دور دے مشہور شاعر مضطر خیرآبادی  جاوید  دے دادا سن۔ پر انا سبھ ہون دے باو جود جاوید دا بچپن یتیماں جیہا گزریا۔ چھوٹی عمر وچ ہی ماں دا انچل سر توں اٹھ گیا اتے لکھنؤ وچ کجھ سماں اپنے نانا نانی دے گھر گزارن دے بعد اوہناں نوں علیگڑھ اپنے ماسی دے گھر بھیج دتا گیا۔ اتھوں دے سکول وچ اوہناں دی شروعاتی پڑھائی ہوئی۔ باپ نے دوجا ویاہ کر لیا اتے کجھ دن بھوپال وچ اپنی متریئی ماں دے گھر رہن دے بعد اتھے اوہناں دا جیون دوستاں دے بھروسے ہو گیا۔ اتھے کالج دی پڑھائی پوری کیتی، اتے زندگی دے نویں سبق وی سکھے۔

جاوید صاحب دے دو ویاہ ہوئے ہن۔ اوہناں دے پہلی بیوی توں دو بچے ہن - فرحان اختر، زویا اختر۔

فرحان پیشے ولوں فلم پروڈیوسر، ڈریکٹر، ایکٹر، گلوکار اے۔ زویا وی ڈریکٹر وجوں اپنے کیریئر دی شروعات کر چکی اے۔
 حوالے 

گٹھ:بھارتی شاعر
گٹھ:بھارتی فلم ڈریکٹر
گٹھ:اردو شاعر